FIŞA MĂSURII  Înfiinţarea de activitaţi  nonagricole MN1 / DI 6A 

Tipul măsurii:
□    INVESTIȚII 
□    SERVICII 
· SPRIJIN FORFETAR 

1. Descrierea generală a măsurii, inclusiv a logicii de intervenție a acesteia și a contribuției la prioritățile strategiei, la domeniile de intervenție, la obiectivele transversale și a complementarității cu alte măsuri din SDL 

Ca urmare a priorităţii identificate prin chestionarea cetaţenilor Microregiunii Hârtibaciu şi in urma analizei diagnostic şi a analizei SWOT, a reieşit ca este necesară sprijnirea înfiinţării şi dezvoltării de activităţi non-agricole, în special în ceea ce priveşte activitatea turistică şi serviciile pentru populaţie şi sprijinirea fermelor pentru diversificarea activităţilor în domeniul non-agricol.
În cadrul acestei măsuri se acordă sprijin pentru investiții microîntreprinderilor şi  întreprinderilor mici din din teritoriul GAL care creează sau dezvoltă activităţi non-agricole în  zona GAL Microregiunea Hartibaciu.
Scopul sprijinului acordat prin această măsură este de a stimula mediul de afaceri din  mediul rural, contribuind astfel la creşterea numărului de activităţi non-agricole desfăşurate în zonele rurale, precum şi la dezvoltarea activităţilor non-agricole existente, care să conducă la crearea de locuri de muncă, creşterea veniturile populaţiei rurale și reducerea diferențelor dintre mediul rural şi urban, acordându-se prioritate sectoarelor de producţie, mesteşugăreşti, serviciilor de agroturism si furnizarea de servicii.
De asemenea, sunt vizați fermierii sau membrii gospodăriilor lor agricole care doresc să-și diversifice activitățile economice prin practicarea de activități non-agricole în vederea creșterii veniturilor și creării de alternative ocupaționale.

Obiectiv(e) de dezvoltare rurală: „Obiectiv I - Favorizarea competitivităţii agriculturii”, "Obiectiv II - Asigurarea gestionării durabile a resurselor naturale si combaterea schimbărilor climatice" si "Obiectiv III - Obţinerea unei dezvoltări teritoriale echilibrate a economiilor şi comunităţilor rurale, inclusiv crearea şi menţinerea de locuri de muncă", conform Reg. UE NR. 1305 / 2013, ART. 4

Obiectiv(e) specific(e) al(e) măsurii: 
- Revitalizarea economiei si vieţii sociale in teritoriul GAL Microregiunea Hârtibaciu. 

Măsura contribuie la prioritatea/prioritățile prevăzute la art. 5, Reg. (UE) nr. 1305/2013:  P3 - Promovarea organizării lanțului alimentar, inclusiv a sectoarelor de prelucrare și comercializare a produselor agricole, a bunăstării animalelor și a gestionării riscurilor în agricultură, P5 - Promovarea utilizării eficiente a resurselor şi sprijinirea tranzitiei către o economie cu emisii reduse de carbon şi rezilienţa la schimbările climatice în sectorul agricol, alimentar şi silvic şi P6 - Promovarea incluziunii sociale, a reducerii sărăciei și a dezvoltării economice în zonele rurale. 

Măsura corespunde obiectivelor art. 19 din Reg. (UE) nr. 1305/2013.

Măsura contribuie la Domeniul de intervenție 6A - Facilitarea diversificării, a înființării și a dezvoltării de întreprinderi mici, precum și crearea de locuri de muncă. 

Măsura contribuie la obiectivele transversale ale Reg. (UE) nr. 1305/2013: inovare şi mediu, în conformitate cu art. 5, Reg. (UE) nr. 1305/2013):
Măsura MN1 va sprijini investiţii ce vor avea în vedere ameliorarea sau protejarea factorilor de mediu prin: 1) Producerea energiei din surse regenerabile pentru desfăşurarea activităţii proprii, ca parte integrantă a proiectului. 2) Activităţile de turism si agroturism sprijinite vor avea in vedere turismul responsabil care evită degradarea zonelor naturale sensibile şi promovarea biodiversităţii.
 
Inovare: Diversificarea activităţilor economice în  zona GAL MH zonele rurale va deschide noi oportunităţi şi posibilităţi pentru adoptarea de metode noi și utilizarea de tehnologii inovatoare, sporind astfel atractivitatea satelor româneşti.
Protectia mediului: Măsura promovează investiţiile pentru producerea și utilizarea energiei regenerabile, prelucrarea deșeurilor, a reziduurilor.
 - totodată, sprijinul acordat microîntreprinderilor și întreprinderilor mici pentru producția și utilizarea surselor regenerabile de energie, în special, prin utilizarea biomasei contribuie la reducerea efectelor schimbărilor climatice. Activitățile de turism si agroturism sprijinite vor viza practicarea unui turism responsabil care să evite degradarea zonelor naturale sensibile și, mai mult decât atât, promovarea acestora, contribuind inclusiv la promovarea biodiversității și generarea de venituri pentru locuitorii din GAL MH.

Complementaritatea cu alte măsuri din SDL:  Măsura  MN1 - "Înfiinţarea de activităţi  nonagricole” este complementară cu Măsura : MA1 „ Dezvoltarea Exploataţiilor Agricole”, MA2 - „Instalarea tinerilor fermieri” si MA3 – Sprijin pentru micii fermieri”.  

Sinergia cu alte măsuri din SDL: Măsura  MN1 - " Înfiinţarea de activităţi  nonagricole" este sinergica cu Măsurile : MA1 - "Dezvoltarea exploataţilor agricole" si MN2 - " Sprijin pentru activităţi nonagricole". Aceste măsuri contribuie la realizarea Prioritaţii 6; 
Măsura MN1 mai este sinergica cu Măsurile: MA1 - "Dezvoltarea exploataţiilor agricole", MA2 - "Instalarea tinerilor fermieri" si MA3 – „Sprijinirea micilor fermieri” în contribuţia la realizarea Priorităţii 2;
Măsura MN1 mai este sinergică cu  Măsurile: MA1 - "Dezvoltarea exploataţiilor agricole", MN1 - " Sprijin pentru activităţi nonagricole", MP1 - " Investiţii pentru incluziunea socială şi combaterea sărăciei " şi MA4 - "Sprijin pentru cooperare în agricultură". Aceste măsuri contribuie la realizarea Priorităţii 3;  
Măsura MN1 este sinergică cu Măsurile MA1 - "Dezvoltarea exploataţiilor agricole", MN2 - " Sprijin pentru activităţi nonagricole " si MP1 - " Investiţii pentru incluziunea socială şi combaterea sărăciei ". Aceste măsuri contribuie la realizarea Prioritaţii 5.



2. Valoarea adăugată a măsurii 

Măsura MN1 răspunde nevoilor identificate la nivelul teritoriului GAL MH: 011. „Acces facil la instrumente financiare adecvate pentru fermieri, procesatori, a micilor antreprenori din zonele rurale”, 019. „Reducerea gradului de sărăcie şi a riscului de excluziune socială”, 021. „Creşterea şi diversificarea numărului de locuri de muncă în zonele rurale”. Valoarea adaugată a măsurii " Înfiinţarea de activităţi  nonagricole" este asigurată mai ales prin diversificarea activităţilor economice în zonele rurale si va deschide noi oportunităţi şi posibilităţi pentru adoptarea de metode noi și utilizarea de tehnologii inovatoare, sporind astfel atractivitatea teritoriului GAL MH. Impactul măsurii: stimularea activităților de producție, serviciilor de agro-turism, sanitar-veterinare și medicale va creşte gradul de atractivitate al zonelor rurale, reducând astfel tendința rezidenților de a migra spre mediul urban în căutarea unor noi oportunități socio-economice, vor fi realizate cel putin 4 locuri noi de muncă, ceea ce va contribui la creşterea calităţii vieţii si la reducerea disparităţii urban-rural.   



3. Trimiteri la alte acte legislative 

Legislație UE
· Recomandarea 2003/361/CE din 6 mai 2003 privind definirea micro-întreprinderilor şi a întreprinderilor mici şi mijlocii;
· Regulamentul UE nr. 1407/2013 privind aplicarea art. 107 și 108 din Tratatul privind funcționarea Uniunii Europene referitor la ajutoarele de minimis;
· Comunicarea Comisiei nr. 2008/C155/02 cu privire la aplicarea art. 87 și 88 din Tratatul CE privind ajutoarele de stat sub formă de garanții;
· Comunicarea Comisiei nr. 2008/C14/02 cu privire la revizuirea metodei de stabilire a ratelor de referință și de actualizare;
· Linii directoare comunitare privind ajutorul de stat pentru salvarea și restructurarea întreprinderilor aflate în dificultate;
Legislație Națională
· Ordonanța de urgență nr. 44/2008 privind desfășurarea activităților economice de către persoanele fizice autorizate, întreprinderile individuale și întreprinderile familiale cu modificările și completările ulterioare;
· Ordonanța de Urgență nr. 142/2008 privind aprobarea Planului de amenajare a teritoriului național;

4. Beneficiari direcți/indirecți (grup țintă) 

Beneficiarii direcţi ai acestei măsuri sunt:
· micro-întreprinderi și întreprinderi non-agricole mici existente și nou înființate din teritoriul GAL MH;
· fermierii sau membrii unor gospodării agricole care își diversifică activitatea de bază agricolă prin dezvoltarea unei activități non-agricole în zona GAL MH în cadrul întreprinderii deja existente încadrabile în microîntreprinderi și întreprinderi mici, cu excepția persoanelor fizice neautorizate.
· Beneficiari direcţi prioritari: fermieri ce au accesat măsurile MA1, MA2 şi MA3 în cadrul SDL GAL MH 2014 - 2020.

Benficiarii indirecti ai măsurii o reprezintă populația teritoriul GAL MH, întreprinderi locale, turiștii care vizitează zona, APL prin nivelul crescut al veniturilor din impozite şi taxe.

5. Tip de sprijin 

• Sume forfetare care nu depășesc limitele cuantumului stabilite în PNDR pentru aceleași tipuri de operațiuni la care se aplică acest tip de sprijin. 

6. Tipuri de acțiuni eligibile și neeligibile 

· Activități de producție (ex: fabricarea produselor textile, îmbrăcăminte, articole de marochinărie, articole de hârtie și carton; fabricarea produselor chimice, farmaceutice; activități de prelucrare a produselor lemnoase; industrie metalurgică, fabricare construcții metalice, mașini, utilaje și echipamente; fabricare produse electrice, electronice, etc.);
· Activități meșteșugărești (activități de artizanat și alte activități tradiționale non-agricole (olărit, brodat, prelucrarea manuală a fierului, lânii, lemnului, pielii si alte activitati mestesugaresti recunoscute);
· Activități turistice (ex: servicii turistice si agroturistice de cazare, servicii turistice de agrement și alimentație publică); In cazul serviciilor turistice si agroturistice de cazare vor fi permise urmatoatele investitii: extinderi si reabilitari de construcții existente, recompartimentari și/sau modernizarea si dotarea spațiilor și zonelor aferente desfășurării activităților;
· Furnizarea de servicii sociale: constructii industriale, extinderi si reabilitari de   construcții existente, recompartimentari și/sau modernizarea si dotarea spațiilor și zonelor aferente desfășurării activităților (ex: medicale, sociale, sanitar-veterinare; reparații mașini, unelte, obiecte casnice; consultanță, contabilitate, juridice, audit; servicii în tehnologia informației și servicii informatice; servicii tehnice, administrative, etc.);
· Fabricarea de peleți și brichete din biomasă


7. Condiții de eligibilitate 

Solicitantul trebuie să se încadreze în categoria beneficiarilor eligibili;
Solicitantul trebuie să prezinte un plan de afaceri;
Obiectivul trebuie să se încadreze în cel puțin unul dintre tipurile de activități sprijinite prin sub-măsură;
Sediul social și punctul/punctele de lucru trebuie să fie situate în spațiul GAL MH, iar activitatea va fi desfășurată în spațiul GAL MH;
Implementarea planului de afaceri trebuie să înceapă în cel mult 9 luni de la data notificării de primire a sprijinului.
Alte angajamente
Înaintea solicitării celei de-a doua tranșe de plată, solicitantul face dovada desfășurării activităților comerciale prin producția comercializată sau prin activitățile prestate, în procent de minim 15% din valoarea primei tranșe de plată (cerința va fi verificată în momentul finalizării implementării planului de afaceri);
Este eligibil pentru finanțare solicitantul care propune realizarea de activități aferente unui cod CAEN  înregistrat la Registrul Comertului, autorizat/neautorizat în condiţiile Legii nr. 359/2004, doar dacă până la momentul depunerii Cererii de Finanțare nu a desfășurat activitatea aferentă codului CAEN  propus prin proiect. 
Sediul social și punctul/punctele de lucru trebuie să fie situate pe aria teritoriului GAL MH, iar activitatea propusă prin proiect va fi desfășurată pe aria teritoriului GAL MH. 
Implementarea Planului de afaceri trebuie să înceapă în termen de cel mult 9 luni de la data deciziei de acordare a sprijinului;

Costuri eligibile specifice:

Toate cheltuielile propuse în Planul de afaceri, inclusiv capitalul de lucru, capitalizarea întreprinderii şi activităţile relevante pentru implementarea corectă a Planului de afaceri aprobat, sunt eligibile, cu respectarea prevederilor Ordinului MADR nr. 1.731/2015, cu modificările și completările ulterioare.
Sunt eligibile service-urile mobile numai dacă sunt parte a unei investiţii noi de realizare a unui atelier de reparatii auto.
Achiziţionarea de terenuri nu poate reprezenta un scop în sine, realizabil prin accesarea acestei măsuri, iar Suma publică nerambursabilă utilizată pentru achiziționarea terenului construit/neconstruit este acceptată în limita a 10% din valoarea sprijinului acordat.
In cazul proiectelor prin care se propune achizitia de echipamente de agrement solicitantul/beneficiarul are obligatia de a utiliza echipamentele achizitionate numai în scopul deservirii obiectivelor propuse prin proiect si numai in aria geografică descrisă în Planul de afaceri. 
Cheltuieli neeligibile

În ariile naturale protejate nu sunt eligibile echipamentele de agrement autopropulsate.
NU sunt eligibile în cadrul service-urilor mobile autoutilitarele şi autovehiculele de tip VAN.
Cheltuielile cu  achiziţionarea de utilaje şi echipamente agricole aferente activităţii de prestare de servicii agricole, în conformitate cu Clasificarea Activităţilor Economice Naţionale, precum şi producerea şi comercializarea produselor din Anexa I la Tratat;
Cheltuielile aferente domeniilor exceptate în conformitate cu prevederile Ordinului MADR nr. 1731/2015, cu modificările și completările ulterioare.
Nu vor fi eligibile constructiile edificate in intregime cu functiuni de cazare turistica avand in vedere dimensiunea valorii constructiei si dotarile necesare functionarii si clasificarii obiectivului si cele aferente desfasurarii serviciilor pentru populatie (cu exceptia constructiilor industriale) raportata la sumele forfetare disponibile.

8. Criterii de selecție 

Criteriile de selectie sunt:
· Principiul diversificării activității agricole a fermierilor/membrilor gospodăriei agricole către activități non agricole
· Principiul prioritizării sectoarelor cu potențial de creștere (textile și pielărie, industrii creative și culturale, inclusiv meșteșuguri, activităţi de servicii în tehnologia informației, turism si agroturism, servicii pentru populația din spațiul GAL MH)
· Principiul stimulării activităților turistice în sensul prioritizării activităților turistice si agroturistice desfășurate în zonele cu potențial turistic ridicat/destinații ecoturistice/arii naturale protejate, care au fost stabilite în conformitate cu Ordonanța de Urgență nr. 142/2008 privind aprobarea Planului de amenajare a teritoriului național
· Principiul complementarităţii: sprijinirea cu prioritate a beneficiarilor ce au accesat măsurile MA1, MA2 şi MA3 finanţate prin SDL GAL MH 2014 - 2020.
· Principiul stimulării unui nivel ridicat de calitate al planului de afaceri, care va fi stabilit în funcție de producția comercializată sau activitățile prestate, în procent de peste 15% din valoarea primei tranșe de plată.
·  Principiul crearii locurilor de munca
· Principiul prioritizarii serviciilor turistice si agroturistice in zone in care infrastructura turistica  similara investitiei propuse lipseste sau este deficitara.

9. Sume (aplicabile) și rata sprijinului 

Sprijinul public nerambursabil va respecta prevederile R (CE) nr. 1407/2013 cu privire la sprijinul de minimis și nu va depăși 200.000 de euro/beneficiar pe 3 ani fiscali.
Cuantumul sprijinului este de   45.000  de euro/proiect.
Sprijinul pentru înfiinţarea de activităţi nonagricole în zone rurale se va acorda, sub formă de primă, în două tranşe astfel:
· 70% din cuantumul sprijinului la semnarea deciziei de finanțare;
· 30% in cuantumul sprijinului se va acorda cu condiția implementării corecte a planului de afaceri, fără a depăși   termenul de finalizare a proiectelor (inclusiv efectuarea ultimei plati)la data de 31.12.2023.
Perioada de implementare a Planului de Afaceri   (inclusiv efectuarea ultimei plati) se va realiza pana la 31.12.2023, include controlul implementării corecte precum și plata ultimei tranșe.
În cazul neimplementării corecte a planului de afaceri, sumele plătite, vor fi recuperate  proporțional cu obiectivele nerealizate.

10. Indicatori de monitorizare 

Indicatorii specifici domeniilor de intervenţii atinse sunt:
2B - Numărul de exploatații agricole/beneficiari sprijiniți - 4;
       Cheltuială publică totală: 240.000 euro;
6A - Locuri de muncă create   5;



